**PROJEKTO „SVEIKATOS CENTRO PIRMINĖS AMBULATORINĖS ASMENS SVEIKATOS PRIEŽIŪROS PASLAUGOMS TEIKTI REIKIAMŲ PATALPŲ REMONTAS“ PROJEKTAVIMO PASLAUGŲ IR STATYBOS DARBŲ SUTARTIS**

2025 m. \_\_\_\_\_\_\_\_\_d. Nr.\_\_\_\_\_\_\_\_

Molėtai

Molėtų rajono savivaldybės administracija, juridinio asmens kodas 188712799, kurios registruota buveinė yra Molėtuose, Vilniaus g. 44, 33140, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama (*pareigos, vardas, pavardė*), veikiančio pagal Molėtų rajono savivaldybės administracijos nuostatus (toliau – Užsakovas),

ir

(*įmonės pavadinimas*), juridinio asmens kodas (*nurodomas kodas*), kurio registruota buveinė yra ( *adresas*), faktinė buveinė yra (adresas), duomenys apie įmonę kaupiami ir saugomi Lietuvos Respublikos juridinių asmenų registre, atstovaujama (*pareigos, vardas, pavardė*), veikiančio pagal *(dokumentas, kurio pagrindu veikia asmuo)* (toliau – Rangovas), susitarė ir sudarė šią statybos rangos darbų sutartį (toliau – Sutartis). Rangovas ir Užsakovas kartu toliau vadinami Šalimis.

1. **SĄVOKOS**

Sutartyje vartojamos sąvokos:

* 1. **Atliktų darbų perdavimo - priėmimo aktas** – Užsakovo ir Rangovo suderintas ir pasirašytas dokumentas, įforminantis Rangovo per ataskaitinį laikotarpį atliktų darbų perdavimą – priėmimą.
  2. **Darbai –** darbai, atliekami statant (montuojant, tiesiant) naują, rekonstruojant, remontuojant ar griaunant esamą statinį.
  3. **Darbo diena**– Užsakovo vidaus dokumentais patvirtintas oficialus darbo laikas, t. y. nuo pirmadienio iki penktadienio (išskyrus švenčių dienas) nuo 8.00 val. iki 17.00 val.
  4. **Statybvietė** – statinio statybos darbų vieta, kurios ribos nustatomos statinio projekte atsižvelgiant į vykdomus statybos darbus ir gali sutapti ar nesutapti su statybos sklypo ar statinio ribomis. Nesutapimo atveju statybvietės dalimi taip pat laikomas žemės plotas, kurio statytojas nevaldo nuosavybės teise arba nevaldo ir nenaudoja kitais Lietuvos Respublikos įstatymų nustatytais pagrindais ir kurio ribas nustato statytojo ir šio žemės ploto savininko (ar asmens, disponuojančio žeme) sutartis, ir statinys, kai visi statybos darbai atliekami statinio viduje.
  5. **Darbų atlikimo terminas** – laiko tarpas nuo darbų pradžios pagal šią Sutartį iki darbų perdavimo Užsakovotechninės priežiūros atstovui, t. y. iki užbaigtų darbų perdavimo Užsakovui akto pasirašymo dienos.
  6. **Defektas –** klaida arba nerūpestingumas kurioje nors statybos proceso stadijoje, darbų rezultato neatitikimas nei pagal teisės aktų reikalavimus, nei pagal Užsakovo keliamus reikalavimus, nei pagal Sutartį ar prie jos esančių dokumentų reikalavimus.
  7. **Esminė Sutarties sąlyga** *-* Sutarties pažeidimas, padarytas vienos iš Šalių, yra esminis, jeigu juo kitai Šaliai padaroma tokia žala, kad Šalis daugiausia netenka to, ko ji turėjo teisę tikėtis pagal Sutartį. Kokios sąlygos yra esminės, Šalys tą nurodo šioje Sutartyje. Vienai Šaliai pažeidus vieną iš esminių Sutarties sąlygų, kita Šalis įgyja teisę Sutartį nutraukti vienašališkai.
  8. **Gamybiniai pasitarimai** – pasitarimai objekte, kurie apima visus klausimus, susijusius su darbų vykdymu.
  9. **Gamybinio pasitarimo protokolas** – dokumentas, surašomas siekiant užfiksuoti gamybinio pasitarimo metu svarstytus klausimus bei priimtus sprendimus.
  10. **Kontrolinė geodezinė nuotrauka** – licencijuotų asmenų parengtas geodezinis dokumentas, kuriame užfiksuoti faktiniai atliktų darbų rezultatų išmatavimai ir nuokrypos nuo darbų dokumentuose nurodytų statinio ar atskirų jo dalių projektinių ašių, išmatavimų, altitudžių bei kitų atskaitos taškų.
  11. **Elektroninis statybos darbų žurnalas –** dokumentų ir procesų valdymo sistema, skirta elektroninio statybos darbų žurnalo pildymui ir saugojimui pagal STR 1.06.01:2016 „Statybos darbai. Statinio statybos priežiūra“reikalavimus.
  12. **Kalendorinis darbų vykdymo grafikas (toliau – grafikas)** – Rangovo parengtas ir su Užsakovu suderintas darbų atlikimo grafikas, detalizuojantis šioje Sutartyje nurodytus darbų atlikimo terminus, jiems neprieštaraujantis ir apimantis:
      1. Rangovo rengiamo paprastojo remonto aprašo ir kitų darbų dokumentų parengimo terminus;
      2. medžiagų, įrangos, priemonių užsakymo ir tiekimo į statybvietę terminus;
      3. darbų tarpinius bei galutinius terminus, įskaitant paruošiamųjų darbų, atliekamų ne statybvietėje pradžią ir pabaigą, statybvietės paruošimą darbams, apsauginių zonų bei priemonių įrengimą, mechanizmų, įrangos, agregatų sumontavimą/išmontavimą, reikiamų konstrukcijų sumontavimą ir įrengimą bei Sutartyje aprašytų dokumentų, reikalingų statybos užbaigimo procedūrų atlikimui, parengimą.
  13. **Papildomi darbai** – Sutartyje nenumatyti, tačiau tiesiogiai su Sutartyje numatytais darbais susiję ir būtini Sutarčiai įvykdyti (užbaigti) darbai.
  14. **Projektas** – Rangovo parengtas ir Užsakovo patvirtintas paprastojo remonto aprašas.
  15. **Rangovo** **įgaliotas asmuo vykdant Sutartį** – Sutarties vykdymui Rangovo paskirtas asmuo.
  16. **Sutartis** – statybos rangos darbų sutartis, visi jos priedai ir visi kiti su šia Sutartimi susiję dokumentai.
  17. **Sutarties kaina** – Sutarties 3.1 punkte nurodyta suma, kuri turi būti sumokėta Rangovui už laiku, tinkamai, pagal Sutartį įvykdytus darbus, bet kurių defektų ištaisymą.
  18. **Užbaigtų darbų perdavimo Užsakovui aktas** - Šalių suderintas ir pasirašytas galutinis atliktų darbų perdavimo – priėmimo aktas, kuriuo perduodami visi Sutartyje numatyti darbai.
  19. **Užsakovo** **įgaliotas asmuo –** asmuo atsakingas už sutarties vykdymą, Sutarties ir pakeitimų informacijos pateikimą paskelbimui.
  20. Visos kitos Sutartyje naudojamos sąvokos atitinka LR statybos įstatyme ir kituose teisės aktuose nurodytas sąvokas.
  21. Sąvokų antraštės nesudaro teksto dalies ir į jas neturi būti atsižvelgiama aiškinant arba darant išvadas dėl Sutarties nuostatų. Atskiri Sutarties dokumentai laikomi vienas kitą paaiškinančiais, bet, esant dviprasmybių ir prieštaravimų, juos išaiškina ir susieja Užsakovas ir šiuo atveju Sutartį sudarančių dokumentų prioritetas nustatomas pagal eilę, jei Sutartyje nenumatyta kitaip:
      1. konkurso sąlygos;
      2. projektas;
      3. Sutartis;
      4. kiti dokumentai, esantys Sutarties dalimi.

1. **SUTARTIES DALYKAS**
   1. Šioje Sutartyje nustatytomis sąlygomis Rangovas savo jėgomis, prisiimdamas visas galimas rizikas, įsipareigoja atlikti projekto „Sveikatos centro pirminės ambulatorinės asmens sveikatos priežiūros paslaugoms teikti reikiamų patalpų remontas“ projektavimo ir statybos darbus (toliau – darbai) bei perduoti tinkamai atliktų darbų rezultatą Užsakovui šioje Sutartyje nustatytomis sąlygomis, terminais ir tvarka, o Užsakovas įsipareigoja sumokėti šioje Sutartyje nustatytą kainą už tinkamai ir kokybiškai atliktus Rangovo darbus pagal šią Sutartį.
   2. Detalus paprastojo remonto aprašo parengimo ir darbų atlikimo aprašymas pateikiamas **techninėje specifikacijoje (sutarties priedas)**. Rangovas, pasirašydamas Sutartį, patvirtina, kad prieš Sutartį pasirašant yra gavęs visą būtiną informaciją, kurią Rangovas galėjo gauti ir kurios jam reikėjo iki Sutarties pasirašymo ir kuri gali turėti įtakos Sutarties kainai, darbams arba terminui.
2. **SUTARTIES KAINA IR APMOKĖJIMAS**
   1. Pradinė Sutarties vertė, tai Sutarties kaina, kuri yra lygi Rangovo pasiūlymo kainai, nurodytai už visus perkamus darbus ir paslaugas, yra .............. eurų be PVM. PVM sudaro .................. eurų. Sutarties kaina su PVM .................. eurų. Sutariama, kad Sutarties kaina apima visus Rangovo sutartinius įsipareigojimus ir visa, kas būtina tinkamam šioje Sutartyje aptartų darbų ir (ar) paslaugų vykdymui ir užbaigimui.
   2. Šiai Sutarčiai taikoma fiksuotos kainos kainodara. Darbų kiekis darbų metu gali būti koreguojamas daugiau/mažiau iki 10 proc. nuo pradinės Sutarties vertės.

Rangovui tinkamai atlikus darbus, Užsakovas privalo sumokėti Sutarties kainą, išskyrus šioje Sutartyje aptartas išimtis.

* 1. Išankstinis mokėjimas šiai Sutarčiai netaikomas.
  2. Jei reikia atsisakyti ir (ar) įsigyti daugiau kaip 10 procentų, skaičiuojant nuo pradinės Sutarties vertės, pirkimo dokumentuose ir Sutartyje nurodytų darbų, viršijančių 10 procentų ribą, yra atsisakoma ir (ar) įsigyjama, taikant Sutarties 3.19. punkte numatytus kainos apskaičiavimo būdus. **Tai yra esminė Sutarties sąlyga**.
  3. Už 3.1 punkte nurodytą kainą Rangovas įsipareigoja atlikti Sutarties 2.1 punkte numatytus darbus. Į Sutarties kainą įeina visi darbai: leidimų gavimo, darbo jėgos, mechanizmų darbo ir medžiagų kaina, mokesčiai, draudimo, transportavimo ir visos kitos, Rangovui priklausančios pagal Lietuvos Respublikos įstatymus ir kitus teisės aktus bei šią Sutartį, išlaidos, įvertinant visas rizikas.
  4. Jeigu reikia atlikti darbus, kurių Rangovas nenumatė pasirašydamas šią Sutartį, bet turėjo ir galėjo juos numatyti, ir jie yra būtini šiai Sutarčiai tinkamai įvykdyti, šiuos darbus Rangovas atlieka savo sąskaita per Sutartyje numatytus terminus.
  5. Apmokėjimo už tinkamai pagal Sutartį atliktus darbus, projektavimo paslaugų (jei kartu įsigyjamos) sumai nustatyti turi būti taikomos žiniaraštyje (Veiklų sąraše) nurodytos fiksuotos darbų grupių (etapų) kainos, kurios nekeičiamos visu Sutarties galiojimo laikotarpiu. Žiniaraštyje (Veiklų sąraše) nurodytos darbų grupių (etapų) fiksuotos kainos, gali būti sumokėtos Rangovui dalimis atsižvelgiant į faktiškai atliktą to darbo grupės (etapo) dalį, 3.9 ir 3.13 punktuose numatyta tvarka. Rangovo prašymu, Užsakovo atstovas, patikrindamas iš dalies atlikto darbo grupės (etapo) darbus, turi įvertinti, kokia žiniaraštyje (Veiklų sąraše) numatyto darbo grupės (etapo) dalis procentais yra faktiškai atlikta ir pranešti Rangovui, Sutartyje nustatyta tvarka ir terminais.
  6. Šioje Sutartyje Užsakovas numato tiesioginio atsiskaitymo galimybę su Sutartyje nurodytais subrangovais tokiomis sąlygomis:
     1. sudarius Sutartį, Rangovas, ne vėliau negu Sutartis pradedama vykdyti, įsipareigoja Užsakovui raštu pateikti tuo metu žinomų subrangovų pavadinimus, kontaktinius duomenis ir nurodyti jų atstovus. Užsakovas taip pat reikalauja, kad Rangovas informuotų apie minėtos informacijos pasikeitimus visu Sutarties vykdymo metu, taip pat apie naujus subrangovus, kuriuos jis ketina pasitelkti vėliau;
     2. Užsakovas, ne vėliau kaip per 3 (tris) darbo dienas nuo informacijos apie subrangovus gavimo dienos raštu informuoja subrangovus apie tiesioginio atsiskaitymo galimybę;
     3. subrangovas, norėdamas pasinaudoti tokia galimybe, raštu pateikia prašymą Užsakovui. Kai subrangovas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir šio subrangovo, kurioje aprašoma tiesioginio atsiskaitymo su subrangovu tvarka, atsižvelgiant į Sutartyje ir subrangovo sutartyje (sudarytoje tarp Rangovo ir subrangovo) nustatytus reikalavimus;
     4. trišalėje sutartyje atsiskaitymo su subrangovu tvarka bus nustatoma vadovaujantis šioje Sutartyje numatyta atsiskaitymo tvarka;
     5. Rangovas turi teisę prieštarauti nepagrįstiems mokėjimams subrangovui, pateikdamas Užsakovui ir subrangovui raštišką tokio prieštaravimo pagrindimą;
     6. tiesioginio atsiskaitymo su subrangovais galimybė nekeičia Rangovo atsakomybės dėl Sutarties įvykdymo.
  7. Tarpiniam mokėjimui gauti, Rangovas privalo iki einamojo mėnesio 25 (dvidešimt penktos) dienos pateikti Užsakovui tris atliktų darbų perdavimo – priėmimo akto ir atliktų darbų ir išlaidų apmokėjimo pažymą elektroniniu būdu. Užsakovas, gavęs šiame punkte minimus tinkamai įformintus dokumentus, per 5 darbo dienas patvirtina juos pasirašydamas, išskyrus atvejus, jeigu:
     1. koks nors Rangovo atliktas darbas neatitinka Sutarties, Užsakovo ar teisės aktų keliamų reikalavimų. Tokiu atveju Užsakovas nepatvirtina pateiktų dokumentų ir gali reikalauti Rangovo pateikti pakoreguotus mokėjimo dokumentus atitinkamai sumažinant to tarpinio mokėjimo sumą tokio netinkamo darbo ištaisymo išlaidų arba netinkamo daikto pakeitimo dydžiu. Užsakovo nuomone, esant esminiams trūkumams, Užsakovas turi teisęs nepasirašyti dokumentų ir nurodyti terminą trūkumams-defektams ištaisyti;
     2. Užsakovas taip pat gali nepatvirtinti dokumentų, jei Rangovas pagal Sutartį neatliko arba neatlieka kokio nors darbo arba įsipareigojimo, apie kurį jam atitinkamai buvo pranešęs Užsakovas. Minėtais atvejais, Užsakovas gali visai nepatvirtinti dokumentų, arba Šalims suderinus, Užsakovas gali reikalauti Rangovo pateikti pakoreguotus mokėjimo dokumentus, atitinkamai sumažinant tarpinio mokėjimo sumą to darbo arba įsipareigojimo verte.
  8. Rangovas, už kiekvieną einamąjį mėnesį pateikdamas atliktų darbų perdavimo – priėmimo aktus arba pateikdamas galutinį darbų perdavimo – priėmimo aktą, pateikia visų statinio statyboje Rangovo naudojamų statybinių medžiagų, statybos gaminių, dirbinių, priemonių ir įrengimų atitikties sertifikatus ir atitikties deklaracijas. Tai yra sudedamoji darbų perdavimo - priėmimo dokumentų dalis.
  9. Atliktų darbų perdavimo – priėmimo aktas turi būti parengtas pagal Užsakovo reikalavimus. Užsakovui pageidaujant, Rangovas privalo detalizuoti informaciją, pateikiamą atliktų darbų perdavimo - priėmimo akte ir jo prieduose.
  10. Rangovui, uždelsus daugiau kaip 3 darbo dienas pateikti Užsakovui atliktų darbų perdavimo – priėmimo aktą ar PVM sąskaitą faktūrą ar pažymą apie atliktų darbų vertę, Užsakovas įgyja teisę šių darbų priėmimą ir apmokėjimą nukelti į ateinantį mėnesį.
  11. Tarpiniai mokėjimai bus atliekami pagal faktiškai atliktus darbus per ataskaitinį laikotarpį.
  12. Už tinkamai ir faktiškai atliktus darbus Užsakovas atsiskaito per 30 (trisdešimt) kalendorinių dienų nuo sąskaitos apmokėjimui ir tarpinio ar galutinio atliktų darbų perdavimo-priėmimo akto gavimo dienos. Šiame punkte nurodytas mokėjimo terminas, susietas su finansavimu, gaunamu iš trečiųjų šalių gali būti pratęstas, tačiau bet kokiu atveju šis terminas negali viršyti 60 (šešiasdešimt) kalendorinių dienų. Nurodytu atveju ilgesnio apmokėjimo termino taikymo galimybę Užsakovas įgyja tik tuo atveju, jei jis Rangovui pateikia įrodymus, patvirtinančius apie finansavimo iš trečiųjų šalių vėlavimą.
  13. PVM sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis informacinės sistemos „SABIS“ priemonėmis Sąskaitų teikimo išlaidas apmoka Rangovas. Sąskaitos turi būti teikiamos el. būdu, Europos elektroninių sąskaitų faktūrų standarto neatitinkančios elektroninės sąskaitos faktūros turi būti teikiamos naudojantis informacinės sistemos „SABIS“ priemonėmis.
  14. Šalys neginčijamai sutaria, jog iš Rangovui mokėtinų sumų pirmiausiai bus išskaičiuojami ir dengiami susidarę delspinigiai, baudos, Užsakovo patirti nuostoliai, jei tokie atsirado vykdant Sutartį.
  15. Darbų perdavimo – priėmimo dokumentai turi būti parengti pagal Užsakovo reikalavimus. Pateikiami dokumentai yra galiojantys, kai juos pasirašo abi Sutarties Šalys. Užsakovui pageidaujant, Rangovas per 2 darbo dienas privalo detalizuoti informaciją, pateikiamą priėmimo – perdavimo akte ir jo prieduose ar kitą informaciją, kurios reikalautų Užsakovas.
  16. Jeigu Rangovas negauna mokėjimo, Sutarties sąlygų 3.14 punkte nurodytais terminais, jis turi teisę į delspinigius. Delspinigių dėl vėluojančio mokėjimo dydis – už kiekvieną uždelstą dieną 0,02 procento nuo laiku neapmokėtos sumos be PVM.
  17. Sutarties kaina Sutarties galiojimo metu nekeičiama, išskyrus esant 9.1 punkte nurodytoms aplinkybėms ir pagal 9.2 punktą įforminus pakeitimą Sutarties kaina gali būti koreguojama nevykdytinų darbų ir/ar papildomų darbų sumomis sudarant susitarimą dėl Sutarties kainos koregavimo. Nevykdytinų darbų ir Sutartyje nenumatytų bei papildomų darbų kainos apskaičiuojamos vadovaujantis Kainodaros taisyklių nustatymo metodikos, patvirtintos Viešųjų pirkimų tarnybos 2019 m. sausio 24 d. įsakymu Nr. 1S-13, 56 punkto nuostatomis.
  18. Sutarties kaina dėl pasikeitusių mokesčių ir kainų lygio pokyčių perskaičiuojama tokia tvarka:
      1. Mokestis, kuriam pasikeitus perskaičiuojama pradinė Sutarties vertė - pridėtinės vertės mokestis (PVM).
      2. PVM perskaičiuojamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiamas mokesčio tarifas.
      3. Perskaičiavimo formulė: pasikeitus PVM tarifo dydžiui, Sutarties kainoje esantis PVM tarifas neatliktiems darbams keičiamas (mažinamas ar didinamas) pagal Lietuvos Respublikos teisės aktus.
      4. Perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo įstatymo, kuriuo keičiamas šio mokesčio tarifas, nurodytos tarifo įsigaliojimo dienos.
      5. Sutarties kaina perskaičiuojama dėl kainų lygio pokyčio:
         1. Sutarties kaina gali būti peržiūrima dėl kainų lygio pokyčio bet kurios iš Šalių rašytiniu prašymu, ne anksčiau kaip po 6 mėn. nuo sutarties įsigaliojimo.
         2. Rangovui mokėtinos sumos perskaičiuojamos tik už Statybos darbus, už kitus, nei Statybos darbai (Projekto parengimą ir pan.) mokėtinos sumos neperskaičiuojamos.
         3. Rangovui mokėtinos sumos už Statybos darbus gali būti perskaičiuojamos, jeigu Valstybės duomenų agentūros (www.stat.gov.lt) kas mėnesį skelbiamo statybos sąnaudų elementų kainų indekso (Negyvenamieji pastatai), skelbiamo adresu: https://osp.stat.gov.lt/statistiniu-rodikliu-analize?indicator=S7R287#/, reikšmė pakinta daugiau kaip 5 procentai.
         4. Indeksas, nurodytas 3.20.5.3 punkte, toliau vadinamas Indeksu.
         5. Sutarties kaina perskaičiuojama dėl Indekso pokyčio, pagal Sutartį neišpirktų Statybos darbų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:

K = IPb / IPr

Kur:

K – Indekso pokyčio koeficientas;

IPr – Indekso reikšmė laikotarpio pradžioje;(pasiūlymų pateikimo Pirkime data)

IPb – Indekso reikšmė laikotarpio pabaigoje;

* + - 1. Šalys privalo sudaryti Susitarimą dėl kainos (įkainių) perskaičiavimo per 10 darbo dienų nuo Šalies prašymo kitai Šaliai perskaičiuoti kainą (įkainius) pateikimo dienos. Šalys privalo Susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą fiksuotos kainos sumą arba perskaičiuotus fiksuotus įkainius (įskaitant Sutarties kainos (įkainių) detalizacijos žiniaraštyje nurodytus įkainius), perskaičiuotą Pradinės sutarties vertę, perskaičiuotą Sutarties įvykdymo užtikrinimo sumą, perskaičiuotą Statybos darbų ir Rangovo civilinės atsakomybės privalomojo draudimo sumą (šios sumos turi būti padauginamos iš Indekso pokyčio koeficiento) bei kitą perskaičiavimui reikšmingą informaciją.
      2. Jeigu dėl Susitarimo sudarymui reikalingo laiko gali vėluoti Atliktų darbų aktų pateikimas, Rangovas turi teisę arba (a) pateikti Atliktų darbų aktą su neperskaičiuotomis kainomis (įkainiais) ir perskaičiavimą atlikti kitame Atliktų darbų akte, arba (b) sustabdyti Atliktų darbų akto pateikimą iki bus perskaičiuotos kainos (įkainiai).
      3. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
      4. Jeigu Darbai vėluoja dėl priežasčių, dėl kurių Rangovas neįgyja teisės į Darbų terminų pratęsimą, uždelstų Statybos darbų kaina (įkainiai) neperskaičiuojama dėl kainų lygio kilimo (kai Indekso pokyčio koeficientas yra didesnis nei 1,05), bet turi būti perskaičiuojama dėl kainų lygio kritimo (kai Indekso pokyčio koeficientas yra mažesnis nei 0,95).

**DARBŲ ATLIKIMO TERMINAI, VĖLAVIMAS, SUSTABDYMAS**

* 1. Sutartis įsigalioja nuo tos dienos, kai Sutarties Šalys pasirašo šią Sutartį ir Rangovas pateikia Sutarties įvykdymo užtikrinimą (jei taikoma). Sutartis galioja iki visiško Sutartyje numatytų įsipareigojimų įvykdymo. **Tai yra esminė Sutarties sąlyga**.
  2. Darbų pradžia – nuo statybvietės perdavimo – priėmimo dienos. Rangovas paprastojo remonto darbus gali pradėti tik gavęs statybą leidžiančius dokumentus (jei taikoma) ir perėmęs statybvietę. Statybvietė Rangovui yra perduodama per 15 dienų nuo Sutarties įsigaliojimo dienos.
  3. Darbų vykdymo terminai:

**- Projekto (aprašo) parengimas - iki 2 mėn. nuo sutarties įsigaliojimo.**

**- Darbai turi būti atlikti per 12 mėn.** **nuo statybvietės perdavimo – priėmimo dienos.**

Darbų terminas yra **esminė Sutarties sąlyga**.

* 1. Darbų termino pratęsimas nenumatomas.
  2. Į Sutarties vykdymo terminą neįskaitomas laikotarpis darbų vykdymą sustabdžius dėl Sutarties 4.11. punkte nurodytų aplinkybių.
  3. Darbų pabaiga laikoma diena, kai Užsakovas su Rangovu pasirašo užbaigtų darbų perdavimo Užsakovui aktą.
  4. Pastebėtų darbų trūkumų ar defektų šalinimas negali būti pagrindas prailginti Sutartyje nustatytą galutinį darbų atlikimo terminą.
  5. Jeigu Rangovas vėluoja atlikti bet kokį darbą, darbų grupę ar darbų etapą pagal patvirtintą kalendorinį darbų vykdymo grafiką, Užsakovas gali reikalauti delspinigių dėl vėlavimo, kurių dydis yra už kiekvieną uždelstą dieną 0,02 procento nuo pradinės Sutarties vertės be PVM. Delspinigių negali būti reikalaujama, jei vėluojama dėl priežasčių, priklausančių nuo Užsakovo. Susikaupę delspinigiai pirmumo eile bus išskaičiuojami iš Rangovui mokėtinų sumų.
  6. Jeigu Rangovas atlieka darbus pažeisdamas šioje Sutartyje numatytas sąlygas, nesilaiko normatyvinių statybos dokumentų ir kitų teisės aktų reikalavimų, Užsakovas turi teisę reikalauti, kad Rangovas:
     1. nedelsdamas sustabdytų ir (ar) nutrauktų darbų atlikimą per Užsakovo nurodytą laiko tarpą;
     2. neatlygintinai pakeistų nekokybiškas medžiagas, gaminius, dirbinius, įrangą, arba neatlygintinai pagerintų atliekamų darbų kokybę per Užsakovo nurodytą laiko tarpą;
     3. neatlygintinai ištaisytų netinkamai atliktus darbus per Užsakovo nurodytą laiko tarpą;
     4. atlygintų Užsakovui darbų trūkumų šalinimo išlaidas ir patirtus nuostolius, kurie būtų išskaičiuoti iš Rangovui mokėtinų lėšų.
  7. Užsakovas, raštu nurodydamas priežastį, gali bet kada nurodyti Rangovui sustabdyti visų darbų arba jų dalies vykdymą. Jeigu toks sustabdymas yra ne dėl Rangovo kaltės, tai darbų atlikimo terminas turi būti pratęsiamas tiek, kiek trunka darbų sustabdymas.
  8. Sutarties (ar jos dalies) vykdymas gali būti sustabdytas dėl:

4.11.1. atsiradusių papildomų darbų, turinčių reikšmingos įtakos statybos vykdymui;

4.11.2. esant nenugalimai jėgai ar dėl trečiųjų šalių veikimo/neveikimo.

* 1. Apie Sutarties 4.11. punkte nurodytas aplinkybes Rangovas nedelsdamas privalo informuoti Užsakovą pateikdamas tai pagrindžiančius dokumentus. Užsakovas per 5 (penkias) darbo dienas nuo dokumentų pateikimo išnagrinėja Rangovo pateiktus dokumentus ir priima sprendimą dėl Sutarties vykdymo sustabdymo.
  2. Išnykus Sutarties 4.11. punkte nurodytoms aplinkybėms, dėl kurių Sutartis sustabdyta, ir atnaujinus Sutarties vykdymą, darbai atliekami per jiems likusį terminą. Sutarties vykdymo sustabdymas ir (ar) Sutarties vykdymo atnaujinimas įforminamas Užsakovo raštu.
  3. Rangovas be Užsakovo sutikimo ar leidimo, neturi teisės sustabdyti pradėtų darbų.

1. **UŽSAKOVO TEISĖS, PAREIGOS IR ATSAKOMYBĖ**
   1. Užsakovas turi teisę tikrinti Rangovo darbų atlikimo eigą ir kokybę.
   2. Be atskiro Rangovo įspėjimo pasitelkti trečiuosius asmenis nustatytiems trūkumams pašalinti ir sumažinti Rangovui pagal Sutartį mokėtinas sumas turėtomis išlaidomis, jei Rangovas laiku nepašalina darbų trūkumų.
   3. Nemokėti už nekokybiškai atliktus darbus arba, atsiradus trūkumams ar defektams, sustabdyti darbus, iki trūkumai ar defektai bus pašalinti.
   4. Raštu pranešus Rangovui, sustabdyti pagal Sutartį priklausančius mokėjimus, jeigu Rangovas nevykdo arba netinkamai vykdo prisiimtus sutartinius įsipareigojimus, kol šie įsipareigojimai bus tinkamai įvykdyti.
   5. Raštu nurodydamas priežastį, gali bet kada nurodyti Rangovui sustabdyti visų darbų arba jų dalies vykdymą. Jeigu toks sustabdymas yra ne dėl Rangovo kaltės, tai darbų atlikimo terminas turi būti pratęsiamas tiek, kiek trunka darbų sustabdymas. Rangovas be Užsakovo sutikimo ar leidimo, neturi teisės atnaujinti sustabdytų darbų.
   6. Užsakovas turi kitas teises, numatytas šioje Sutartyje bei Lietuvos Respublikos įstatymuose.
   7. Užsakovas įsipareigoja organizuoti statybvietės perdavimą Rangovui, bendradarbiavimo sutartyje su Statytoju nustatyta tvarka.
   8. Užsakovas privalo teikti reikiamus pranešimus, paraiškas, dalyvauti posėdžiuose bei Projekto rengime, darbų vykdymo bei statybos užbaigimo akto išdavimo metu.
   9. Užsakovas, dalyvaujant Rangovui, apžiūri ir priima Rangovo atliktus darbus. Pastebėjęs nukrypimų nuo Sutarties sąlygų, bloginančių darbų kokybę, ar kitus darbų trūkumus Užsakovas turi teisę atsisakyti priimti atliktus darbus iki Rangovas ištaisys Užsakovo nurodytus trūkumus pagal Sutartyje aptartą tvarką ir procedūras.
   10. Užsakovas atsiskaito už priimtus iš Rangovo tinkamai baigtus darbus šioje Sutartyje nustatyta tvarka.
   11. Užsakovas vadovaudamasis Aplinkos apsaugos kriterijų, kuriuos perkančiosios organizacijos ir perkantieji subjektai  turi taikyti pirkdami prekes, paslaugas ar darbus, taikymo tvarkos aprašu, patvirtintu Lietuvos Respublikos aplinkos ministro 2011 m. birželio 28 d. įsakymu Nr. D1-508 visus susitikimus šios Sutarties vykdymo klausimais, kurių pobūdis tai leis, vykdys nuotoliniu būdu.
2. **RANGOVO TEISĖS, PAREIGOS IR ATSAKOMYBĖ**
   1. Rangovas turi teisę nevykdyti Užsakovo nurodymų, jeigu jie prieštarauja Sutarties nuostatoms ir normatyviniams teisės dokumentams, Projekto sprendiniams.
   2. Rangovas turi teisę siūlyti Užsakovui keisti projektinius sprendimus tiek, kiek Projekto pakeitimai neprieštarauja Viešųjų pirkimų įstatymo nuostatoms. Atliktiems pakeitimams Rangovas įformina Projekto naują laidą, pagal statybos techninių reglamentų reikalavimus.
   3. Atsiradus nenumatytoms aplinkybėms, ar papildomiems darbams, kurie trukdo vykdyti sutartinius įsipareigojimus, Rangovas turi teisę kreiptis į Užsakovą dėl tolimesnių sutartinių įsipareigojimų vykdymo.
   4. Rangovas turi kitas teises, numatytas šioje Sutartyje bei Lietuvos Respublikos įstatymuose.
   5. Rangovas, tik raštu suderinęs su Užsakovu ir gavęs jo pritarimą, dalį darbų gali perduoti subrangovams. Rangovas yra atsakingas už subrangovo, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą (taip pat ir per garantinį laikotarpį)**. Subrangovų pasitelkimas be Užsakovo raštiško sutikimo yra prilyginamas esminiam šios Sutarties pažeidimui.**
   6. Sutarties galiojimo metu papildomų subrangovų pasitelkimas arba Sutartyje numatytų subrangovų atsisakymas galimas tik gavus Užsakovo sutikimą ir esant vienai iš šių priežasčių (**Tai yra esminė Sutarties sąlyga**):
      1. Sutartyje numatytas subrangovas yra likviduojamas, bankrutavęs arba jam yra iškelta bankroto byla;
      2. subrangovas Rangovui atsisako atlikti jam Sutartyje numatytą darbų dalį;
      3. siekiant tinkamai ir laiku įvykdyti Sutartį, būtina padidinti darbų spartą dėl darbų atlikimui nepalankių gamtinių sąlygų ar kitų pagrįstų aplinkybių;
      4. atsiradus nenumatytiems papildomiems darbams;
      5. elektros tinklų arba dujotiekio operatoriai (savininkai) paskiria įmonę elektros tinklų arba dujotiekio rekonstravimo arba perkėlimo darbams atlikti;
      6. esant kitoms svarbioms aplinkybėms.
   7. Sutarties galiojimo metu, kai subrangovai netinkamai vykdo įsipareigojimus Rangovui, taip pat tuo atveju, kai subrangovai nepajėgūs vykdyti įsipareigojimų Rangovui dėl iškeltos bankroto bylos, pradėtos likvidavimo procedūros ir pan. padėties, ar kitais atvejais, Rangovas gali pakeisti subrangovus tokia tvarka:
      1. apie susidariusią situaciją Rangovas rašytiniu pranešimu informuoja Užsakovą, nurodydamas subrangovo pakeitimo priežastis;
      2. gavęs pranešimą, Užsakovas kartu su Rangovu protokolu įformina susitarimą dėl subrangovo pakeitimo.
   8. Rangovas patvirtina, kad yra gavęs visą būtiną informaciją, kurią Rangovas, panaudodamas visas savo žinias ir rūpestingumą, galėjo gauti iki Sutarties pasirašymo, ir kuri gali turėti įtakos Sutarties kainai arba darbams. Turi būti laikoma, kad Sutartyje nurodyta kaina apima visus Rangovo įsipareigojimus pagal Sutartį ir visa, kas būtina tinkamam darbų vykdymui ir užbaigimui, įskaitant būtinus Sutarčiai įvykdyti darbus, kurie nors ir nebuvo tiesiogiai nustatyti Sutartyje, tačiau kuriuos Rangovas turėjo ir galėjo numatyti ir įvertinti dar iki pasiūlymų pateikimo termino pabaigos.
   9. Darbų faktinių kiekių neatitikimas Projekte priskiriamas Rangovo atsakomybei ir rizikai.
   10. Rangovas privalo, vykdyti ir užbaigti darbus pagal Sutartį, vadovaudamasis Projekte numatyta darbų apimtimi, techninėmis specifikacijomis ir brėžiniais, laikydamasis Užsakovo patvirtinto kalendorinio darbų vykdymo grafiko, Lietuvos Respublikoje galiojančių įstatymų, poįstatyminių aktų, normatyvinių statybos techninių dokumentų, Statybos techninių reglamentų reikalavimais, veikti profesionaliai ir atsakingai, kaip to reikalauja aukščiausi profesionalumo standartai. **Tai yra esminė Sutarties sąlyga**.
   11. Rangovas privalo užtikrinti, kad jis ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo sutartinių įsipareigojimų dalis. Rangovo darbuotojai yra profesionalai, turintys visus kvalifikacinius reikalavimus. **Tai yra esminė Sutarties sąlyga**.
   12. Rangovas privalo nedelsdamas raštu informuoti Užsakovą ir, kol gaus nurodymus, sustabdyti darbą, kai dėl nuo Rangovo nepriklausančių aplinkybių iškyla grėsmė atliekamų darbų kokybei ar darbų saugumui (**tai yra esminė Sutarties sąlyga**).
   13. Rangovas, neįspėjęs Užsakovo apie šios Sutarties 6.12 punkte numatytas aplinkybes, arba tęsia darbą nelaukdamas, kol per protingą terminą bus gautas atsakymas iš Užsakovo, arba nevykdo laiku gautų Užsakovo nurodymų, vėliau neturės teisės remtis trūkumais ir turės pareigą atlyginti visus dėl to susidariusius nuostolius.
   14. Rangovas, vadovaudamasis technine specifikacija, privalo parengti Projektą. Projektą turi rengti kvalifikuoti projektuotojai, inžinieriai, turintys atitinkamą kvalifikaciją bei darbo patirtį.
   15. Rangovo parengtas Projektas turi būti pateiktas Užsakovui patvirtinti, kuris, ne vėliau kaip per 10 (dešimt) darbo dienų, gali:
       1. pranešti, kad Projektas neatitinka Sutarties (ir nurodyti, kas neatitinka). Netinkami sprendiniai turi būti Rangovo sąskaita ištaisyti ir pateikti pakartotinai peržiūrai, arba;
       2. pranešti Rangovui, kad Projektas patvirtintas.
   16. Rangovas kontroliuoja, kad jo ir jo pasamdytų subrangovų vykdomi darbai būtų atliekami kokybiškai, pagal projekto dokumentus, Sutarties dokumentus, normatyvinių statybos techninių dokumentų, normatyvinių saugos ir statinio paskirties dokumentų, Užsakovo, techninės priežiūros ir projektuotojų nurodymus bei teisės aktų reikalavimus.
   17. Iki darbų pradžios Rangovas privalo paskirti Lietuvos Respublikos teisės aktų nustatyta tvarka statinio statybos vadovą, kuris privalo vykdyti pareigas, numatytas STR 1.06.01:2016 „Statybos darbai. Statinio statybos priežiūra“.
   18. Rangovas, per 5 darbo dienas po Sutarties įsigaliojimo, pateikia suderintą su Užsakovu kalendorinį darbų vykdymo grafiką. Abiejų Šalių pasirašytas grafikas yra laikomas Sutarties priedu**.**
   19. Nustačius, kad Rangovas atsilieka nuo darbų vykdymo grafiko, vėluoja atlikti atskirų darbų grupių/veiklų ar etapų darbus ar galutinai užbaigti darbus, Užsakovas įgyja teisę reikalauti iš Rangovo mokėti Sutarties 4.8 punkte numatytus delspinigius. Rangovas, jei Užsakovas sutinka, įvertinęs atsilikimo likvidavimą, per 5 (penkias) darbo dienas pateikia su Užsakovu suderintą koreguotą darbų vykdymo grafiką ir jį įformina papildomu susitarimu prie Sutarties.
   20. **Rangovas privalo įsigyti ir pildyti elektroninį statybos darbų žurnalą**, įforminti norminiuose statybos dokumentuose nurodytą statybos atlikimo dokumentaciją, kai toks žurnalas yra privalomas pagal statybą reglamentuojančių teisės aktų nuostatas. Jeigu Rangovo pildoma dokumentacija yra pildoma neteisingai, neatitinka teisės aktų reikalavimų ir dėl šių priežasčių Užsakovas praranda finansavimą iš projektą finansuojančios įgyvendinančios institucijos (arba turi grąžinti jau gautas lėšas), Užsakovas turi teisę nesumokėti Rangovui tokios sumos, kokią Užsakovas prarado dėl Rangovo kaltės. Jei lėšos jau yra pervestos Rangovui, Rangovas privalo jas grąžinti Užsakovui.
   21. Rangovas, praradęs statybos atlikimo dokumentaciją, privalo savo lėšomis ją atkurti bei, Užsakovui nurodžius, savo lėšomis atidengti paslėptas konstrukcijas, atlikti konstrukcijų tyrimus bei atstatyti į pradinę padėtį.
   22. Rangovas garantuoja tinkamą statybinių medžiagų, gaminių ir dirbinių priėmimą, tikrina jų atitikties dokumentus, organizuoja sandėliavimą, apsaugą ir taupų naudojimą.
   23. Rangovas savo bei samdomų subrangovų statybos aikštelėje garantuoja saugų darbą, priešgaisrinę ir aplinkos apsaugą bei tinkamas darbo higienos sąlygas, kaip to reikalauja Lietuvos Respublikos darbuotojų saugos ir sveikatos įstatymas, kiti teisės aktai, taip pat privalo nepažeisti trečiųjų asmenų interesų.
   24. Rangovas garantuoja, kad atliktų darbų priėmimo metu ir per garantinį laikotarpį darbai atitiks Projekte nustatytas savybes, normatyvinių statybos dokumentų reikalavimus, darbai bus atlikti be klaidų, kurios panaikintų arba sumažintų jų vertę arba tinkamumą Projekte numatytam panaudojimui, darbai bus atlikti pagal Užsakovo reikalavimus bei aukščiausius profesionalumo standartus.
   25. Užsakovui paprašius, Rangovas įsipareigoja raštu informuoti apie darbų eigą per 3 darbo dienas, teikia kitą su Projekto vykdymu susijusią informaciją, sudaro sąlygas Užsakovo atstovams ir statinio Projekto vykdymo priežiūros vadovui lankytis statybvietėje bei susipažinti su visa darbų dokumentacija.
   26. Rangovas privalo suteikti garantijas atliktiems darbams, perduotoms medžiagoms ir įrangai.
   27. Rangovas atlieka darbus tvarkingai, neteršiant teritorijos, kompaktiškai kaupia statybos atliekas ir darbų metu ar užbaigęs darbus jas išveža iš teritorijos.
   28. Rangovas, atlikęs darbus, sutvarko teritoriją (ar vidaus patalpas) pagal Projektą, bet ne blogiau negu buvo prieš pradedant darbus. **Tai yra esminė sutarties sąlyga**.
   29. Užbaigęs darbus, Rangovas privalo pateikti Užsakovui sumontuotos įrangos (jei tokia buvo) bei atliktų darbų eksploatacijos ir priežiūros taisykles/instrukcijas bei įrangos garantinius dokumentus.
   30. Po visų darbų atlikimo, Rangovas atlieka ir pateikia Užsakovui statybos užbaigimui reikalingus darbus, paslaugas ir dokumentaciją (inžinerinių tinklų, technologinių inžinerinių sistemų, statinio inžinerinių sistemų išbandymo, tyrimų, paleidimo – derinimo darbai, visi kiti darbai bei dokumentai, kurie būtini statybos užbaigimo procedūroms, kaip numatyta statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ 10 priede) ir apmoka už jų atlikimą. Išlaidos šių dokumentų, paslaugų ir darbų atlikimui yra įskaičiuotos į pasiūlymo kainą. Šių darbų atlikimo terminas turi būti įvertintas kalendoriniame darbų vykdymo grafike.
   31. Rangovas, Sutarties galiojimo laikotarpiu, prisiima atsakomybę už objekte esančio, bei statybos laikotarpiu sukurto, bet dar neperduoto Užsakovui, turto išsaugojimą.
   32. Rangovas garantuoja ir visiškai atsako už saugų darbą, tinkamą gaisrinę saugą, aplinkos apsaugą bei tinkamas darbo higienos sąlygas Rangovo darbų atlikimo zonose, taip pat gretimos aplinkos bei gamtos ir nekilnojamųjų kultūros paveldo vertybių (jeigu tokių yra) apsaugą ir greta statybvietės gyvenančių, dirbančių, poilsiaujančių ir judančių žmonių apsaugą nuo darbų sukeliamų pavojų, taip pat įsipareigoja nepažeisti trečiųjų asmenų gyvenimo ir veiklos sąlygų. Rangovas visiškai atsako, kad darbų vykdymo metu būtų griežtai laikomasi visų teisės aktuose nustatytų darbų, sveikatos saugos, priešgaisrinės saugos, aplinkos apsaugos, viešosios tvarkos, sanitarijos, higienos, kelių eismo saugumo ir kitų reikalavimų bei taisyklių. Už šiame punkte įvardintų nuostatų nevykdymą Rangovui gali būti skiriama bauda iki 250 (dviejų šimtų penkiasdešimt) eurų už kiekvieną pažeidimą.
   33. Rangovas savo sąskaita ištaiso darbus, kurie dėl Rangovo kaltės yra netinkamai įvykdyti ir neatitinkantys Sutarties sąlygų, teisės aktų, Užsakovo reikalavimų, aukščiausio profesionalumo standartų bei projektinės dokumentacijos.
   34. Rangovas vykdo visus teisėtus ir neprieštaraujančius Sutarties nuostatoms raštiškus Užsakovo nurodymus.
   35. Rangovas privalo apsaugoti Užsakovo turtą dėl nuostolių, apgadinimo ar sunaikinimo, atsiradusių dėl Rangovo veiksmų. Rangovas, vykdydamas darbus, turi imtis visų būtinų atsargumo priemonių, kad Rangovo įrengimai ir personalas būtų tik statybvietėje.
   36. Vykdydamas darbus, Rangovas privalo savo sąskaita nuolatšalinti iš statybvietės visas statybines atliekas ir šiukšles, sandėliuoti arba išvežti perteklines medžiagas ir nereikalingus Rangovo įrengimus, nuolat valyti ir prižiūrėti patekimo į statybvietę kelius nuo šiukšlių, dulkių ar kitų teršalų. Statybvietė, bei keliai turi būti saugūs, paženklinti įspėjamaisiais ženklais ir nekelti pavojaus Užsakovui ir tretiesiems asmenims. Rangovas yra atsakingas už bet kokį kelių remontą, kurio gali prireikti dėl Rangovo veiksmų.
   37. Rangovo personalas turi būti kvalifikuotas, įgudęs ir turintis patirtį atitinkamam darbų vykdymui. Užsakovas gali pareikalauti, kad Rangovas pakeistų Rangovo personalą, kuris nekompetentingai ar aplaidžiai vykdo pareigas, nesugeba laikytis Sutarties sąlygų arba savo elgesiu kelia grėsmę saugai darbe, sveikatai arba aplinkos apsaugai.
   38. Rangovas privalo naudoti tik darbų vykdymui ir naudojimo sąlygoms tinkamą įrangą ir medžiagas pagal Projekte nurodytus reikalavimus.
   39. Rangovas, prieš paslėpdamas ar uždengdamas kurias nors konstrukcijas ar kitus darbus, privalo informuoti Užsakovą, kuris patikrina, apžiūri ir jeigu reikia priima bandymų rezultatus. Jeigu Rangovas paslepia konstrukcijas ar kitus darbus apie tai nepraneša Užsakovui tai, Užsakovui pareikalavus, Rangovas savo sąskaita privalo tą darbą atidengti patikrinimui.
   40. Rangovas privalo apsirūpinti visais leidimais, prietaisais, įrengimais, darbo jėga, medžiagomis ir kvalifikuotais darbuotojais bei pateikti visus darbų įvykdymo dokumentus (detalieji atliktų darbų brėžiniai, geodezinės nuotraukos bei kiti dokumentai pateikiami Užsakovui prieš atliekant bandymus), eksploatacijos ir priežiūros instrukcijas, kurie reikalingi bet kokių darbų dalių bandymams atlikti. Rangovas privalo pranešti Užsakovui apie bet kokius numatomus atlikti bandymus ne vėliau kaip prieš 3 darbo dienas. Bandymai turi būti laikomi atlikti, kai jų rezultatus patvirtina Užsakovas.
   41. Jeigu, atlikus patikrinimą, matavimą ar bandymus, nustatoma, kad kokia nors įranga, medžiagos, darbų kokybė su defektais arba kaip kitaip neatitinka Sutarties, tai Užsakovas gali pripažinti netinkamomis tą įrangą, medžiagas arba darbų kokybę, atitinkamai apie tai raštu pranešdamas Rangovui ir nurodydamas priežastis. Tokiu atveju Rangovas privalo ištaisyti trūkumus, defektus ar pakeisti medžiagas ar įrangą, kad šie atitiktų Sutartį.
   42. Rangovas privalo atlyginti nuostolius ir apsaugoti Užsakovą nuo visų pretenzijų, kompensacijų susijusių su:
       1. bet kurio asmens sužalojimu, negalavimu, liga ar mirtimi kylančius arba atsiradusius dėl Rangovo veiksmų vykdant darbus, taisant defektus darbų vykdymo metu;
       2. bet kurios nuosavybės (kitos nei darbai) nuostoliais, praradimais, susijusiais arba atsiradusiais dėl Rangovo arba jo personalo veiksmų, aplaidumo, tyčinio veiksmo ar Sutarties pažeidimo.
   43. Rangovo atstovai privalo dalyvauti rengiamose patikrose statybos laikotarpiu ir užbaigus Sutartį teikti reikalingą informaciją, papildomus reikalingus dokumentus, skaičiavimo metodikas ar kitus įgyvendintų darbų kiekių pagrindimus ne vėliau kaip per tris dienas nuo Užsakovo raštiško pareikalavimo.
   44. Rangovas, ne vėliau kaip per 10 dienų nuo darbų pradžios, savo sąskaita privalo įrengti objekto informacinį stendą, kaip to reikalauja STR 1.06.01:2016 „Statybos darbai. Statinio statybos priežiūra“. Stendo turinys ir forma turi būti suderinti su Užsakovu. Neįvykdžius laiku šio reikalavimo, Rangovui taikoma 100 Eur bauda. Bauda neatleidžia nuo atsakomybės tinkamai toliau vykdyti savo įsipareigojimus.
   45. Rangovas prisiima visą atsakomybę už darbus nuo darbų pradžios iki kol darbai bus perduoti Užsakovui ir LR įstatymų nustatyta tvarka bus išduotas statybos užbaigimo dokumentas. Jeigu darbams, medžiagoms ar įrangai padaroma žala arba jie prarandami, kai už jų priežiūrą atsako Rangovas ir atsakomybė už tą praradimą nepriskirtina Užsakovui, tai Rangovas savo rizika ir sąskaita privalo ištaisyti praradimus ar žalą taip, kad darbai, medžiagos ar įranga atitiktų Sutartį.
   46. Nuosavybė į medžiagas, įrangą Užsakovui pereina nuo darbų priėmimo-perdavimo aktų pasirašymo momento, tačiau atsakomybė į šiuos perduotus objektus tik nuo galutinio darbų užbaigimo akto pasirašymo momento.
   47. Rangovas privalo dalyvauti Užsakovo organizuojamuose gamybiniuose pasitarimuose, pateikiant išsamią ataskaitą apie atliktus darbus, jų progresą, su darbų vykdymu susijusias problemas ir jų šalinimo priemones, kompetentingai atsakyti į užduodamus klausimus.
   48. Rangovas iki pirmo atsiskaitymo už atliktus darbus dokumentų pateikimo Užsakovui privalo pateikti objektinę sąmatą ir detalias lokalines sąmatas.
   49. Atlikęs Darbus, Rangovas įsipareigoja:
       1. Atlikti statinių ir inžinerinių tinklų kontrolines geodezines nuotraukas (jei taikoma).
       2. Rangovas turi gauti statybos užbaigimo dokumentus Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“ pateikdamas prašymą (-us) ir įkeldamas su prašymu (-ais) privalomus pateikti dokumentus, bei, esant poreikiui juos tikslindamas (jei taikoma).
   50. Rangovas vadovaudamasis Aplinkos apsaugos kriterijų, kuriuos perkančiosios organizacijos ir perkantieji subjektai  turi taikyti pirkdami prekes, paslaugas ar darbus, taikymo tvarkos aprašu, patvirtintu Lietuvos Respublikos aplinkos ministro 2011 m. birželio 28 d. įsakymu Nr. D1-508 visus susitikimus šios Sutarties vykdymo klausimais, kurių pobūdis tai leis, vykdys nuotoliniu būdu.
   51. Rangovas privalo užtikrinti, kad statybvietėje statybos darbus atliekantys asmenys turėtų Lietuvos Respublikos valstybinio socialinio draudimo įstatymo nustatyta tvarka suformuotą skaidriai dirbančio asmens identifikavimo kodą (toliau – statybininko ID kodą), o asmenys, kurie statybvietėje atlieka ne su statybos darbais susijusią veiklą, – jų identifikavimo priemonę, taip pat teikti skaidriai dirbančiojo tapatybės identifikavimo informacinės sistemos tvarkytojui duomenis apie statybininko ID kodo turėtojo darbdavį ir statybininko ID kodo turėtoją. Rangovas įsipareigoja užtikrinti, kad statybos darbų neatliktų asmenys, neturintys statybininko ID kodo ir (ar) nepateikę atitinkamų duomenų skaidriai dirbančiojo tapatybės identifikavimo informacinės sistemos tvarkytojui.
   52. Jei paaiškėja, jog Rangovas leido statybos darbus vykdantiems darbuotojams ar paslaugų teikėjams, kurie neturi statybininko ID kodo ar nepranešė atitinkamų duomenų Skaidriai dirbančiojo tapatybės identifikavimo informacinės sistemos tvarkytojui patekti į statybvietę ar atlikti statybos darbus, Rangovui taikoma 1 000 EUR (vieno tūkstančio eurų) bauda už kiekvieną pažeidimo atvejį (t. y. kiekvieną asmenį, kuris neturi statybininko ID arba nepranešė atitinkamų duomenų Skaidriai dirbančiojo tapatybės identifikavimo informacinės sistemos tvarkytojui), be to, Rangovas privalo atlyginti visus tiesioginius Užsakovo patirtus , kurių nepadengia aukščiau nurodyta bauda.
   53. Jeigu rangovui yra keliamas reikalavimas turėti aplinkosauginių reikalavimų laikymąsi patvirtinančius dokumentus, dokumento galiojimas turi būti užtikrintas visą sutarties galiojimo laikotarpį. Užsakovas bet kuriuo sutarties vykdymo metu gali patikrinti aplinkosauginių reikalavimų laikymąsi patvirtinančius dokumentus.
3. **PRIEVOLIŲ ĮVYKDYMO UŽTIKRINIMAS. GARANTINIO LAIKOTARPIO ĮSIPAREIGOJIMŲ ĮVYKDYMO UŽTIKRINIMAS**
   1. Sutarties tinkamas įvykdymas yra užtikrintas netesybomis – 5 proc. bauda nuo pradinės Sutarties kainos be PVM.
   2. Jei Rangovas nevykdo savo sutartinių įsipareigojimų ar vykdo juos netinkamai, Užsakovas pareikalauja sumokėti Sutarties 7.1 punkte numatyto procentinio dydžio baudą nuo pradinės Sutarties kainos be PVM. Prieš pateikdamas reikalavimą sumokėti baudą, Užsakovas įspėja apie tai Rangovą, nurodydamas, dėl kokių sutartinių įsipareigojimų nevykdymo arba netinkamo vykdymo pateikia šį reikalavimą bei nurodo protingą terminą trūkumams pašalinti.
   3. Rangovas, kartu su Rangovo atliktų statybos darbų perdavimo Užsakovui aktu, turi pateikti dokumentą , kuriuo užtikrinamas garantinio laikotarpio prievolių įvykdymas pagal pasirašytą Sutartį (kai toks draudimas privalomas pagal Statybos įstatymo nuostatas). Garantinio laikotarpio prievolių užtikrinimo suma – 5 (penki) procentai nuo pradinės Sutarties vertės su PVM. Garantinio laikotarpio prievolių užtikrinimas įsigalioja banko ar kredito unijos garantijos arba draudimo bendrovės laidavimo draudimo rašto išdavimo dieną, pateikus įmokos mokėjimo dokumentą ir galioja ne trumpiau kaip 36 mėnesius po užbaigtų darbų perdavimo Užsakovui akto pasirašymo dienos. **Tai yra esminė Sutarties sąlyga.**
   4. Užsakovas turi teisę, Rangovui nepašalinus defektų nurodytu terminu, apie tai raštu informuoti Valstybinę teritorijų planavimo ir statybos inspekciją prie Aplinkos ministerijos dėl Rangovo veiklos įvertinimo ir (ar) dokumento, suteikiančio Rangovui teisę vykdyti atitinkamus Darbus, galiojimo panaikinimo, taip pat pasinaudoti garantinio laikotarpio įsipareigojimų įvykdymo užtikrinimu. Užsakovas taip pat turi teisę pasinaudoti garantinio laikotarpio įsipareigojimų įvykdymo užtikrinimu, jeigu Rangovas nepateikia Darbų priėmimo metu galiojančiame Reglamente nurodyto atliktų darbų neesminių trūkumų ir neatitikimų pašalinimo akto
4. **DARBŲ PERDAVIMAS-PRIĖMIMAS**
   1. Užsakovas perima darbus kai:
      1. visi darbai baigti pagal Sutartį;
      2. Užsakovui perduota visa statinio statybos dokumentacija, nurodyta šios Sutarties 6.29 ir 6.30 punktuose;
      3. pasirašomas užbaigtų darbų perdavimo Užsakovui aktas.
   2. Rangovas iki statybos užbaigimo dienos privalo pašalinti iš statybvietės visus dar likusius Rangovo įrengimus, medžiagų perteklių, šiukšles, laikinus statinius. Rangovas privalo sudaryti Užsakovui tinkamas sąlygas statiniams apžiūrėti, pateikti statinio statybos dokumentaciją, ištaisyti nustatytus defektus. **Tai yra esminė sutarties sąlyga**.
5. **PAKEITIMAI**
   1. Darbų pakeitimai, būtini darbams užbaigti, gali būti atliekami tik dėl iki Sutarties pasirašymo nenumatytų, nuo Sutarties Šalių nepriklausančių, aplinkybių ir gali apimti (**tai yra esminė Sutarties sąlyga**):
      1. bet kurios projekte numatytos darbų dalies montavimo ar įrengimo vietos ar padėties keitimą;
      2. bet kurio atskiro darbo atsisakymą arba darbo apimties sumažinimą, bet kurio atskiro darbo savybių, darbų dalies lygių, pozicijų ir (arba) matmenų pakitimus nemažinant specifikacijose numatytos kokybės;
      3. bet kurį papildomą darbą, įrangą, medžiagas, jei pastarųjų nebėra apyvartoje ar paaiškėja, jog jos netinkamos.

Nuo Sutarties Šalių nepriklausančioms aplinkybėms taip pat priskirtinos ir tokios aplinkybės, kurių atsiradimo rizikos Sutarties Šalis nebuvo prisiėmusi ir negalėjo jų protingai numatyti, bei šių aplinkybių nustatymas Sutarties vykdymo metu nepažeidžia Lietuvos Respublikos viešųjų pirkimų įstatyme nustatytų principų ir tikslų.

* 1. Pakeitimai, nurodyti Sutarties 9.1 punkte, forminami tokia tvarka:
     1. jei dėl nenumatytų aplinkybių, kurių negalima buvo numatyti iki Sutarties pasirašymo, racionaliai naudojant darbų vykdymui skirtas lėšas, būtina/tikslinga atsisakyti tikatskiro darbo, ar būtina/tikslinga mažinti darbų apimtis, raštu pagrindžiamos aplinkybės, sąlygojančios būtinybę atlikti darbų pakeitimus, Rangovas pateikia nevykdytinų darbų lokalinę sąmatą, kurioje nurodo nevykdytinų darbų kainas, apskaičiuotas pagal 3.19. punkte nurodytus darbų kainų nustatymo būdus, ir kurios pagrindu pagal 3.19. punktą koreguojama Sutarties kaina;
     2. jei dėl nenumatytų, nuo Šalių nepriklausančių aplinkybių, racionaliai naudojant darbų vykdymui skirtas lėšas, Sutartyje numatytą atskirą darbą (ar jo dalį, t. y. pasiūlyme nurodytos medžiagos/įranga rinkoje nebegaminamos/nebetiekiamos ar pan.) būtina **keisti** kitu darbu, raštu pagrindžiamos aplinkybės, sąlygojančios būtinybę atlikti darbų pakeitimus, Rangovas pateikia nevykdytinų darbų lokalinę sąmatą, kurioje nurodo nevykdytinų darbų kainas, apskaičiuotas pagal 3.19. punkte nurodytus darbų kainų nustatymo būdus, bei siūlomų keistinų darbų, t. y. vietoje nevykdomų darbų siūlomų atlikti darbų, lokalinę sąmatą, sudarytą pagal 3.19. punkte nurodytus darbų kainų nustatymo būdus. Užsakovui įvertinus Rangovo siūlymą, koreguojama Sutarties kaina (jei reikia);
     3. **papildomi** darbai, tai Sutartyje nenumatyti, tačiau tiesiogiai su Sutartyje numatytais darbais susiję ir būtini Sutarčiai įvykdyti (užbaigti) darbai. Papildomų darbų būtinumas pagrindžiamas dokumentais (aktu, brėžiniais ar kitais dokumentais), patvirtintais Rangovo ir projektuotojo parašais, bei raštu suderinamas su Užsakovu.
  2. Atliktų darbų aktai turi atspindėti pagal Užsakovo nurodymą atliktus darbų vykdymo pakeitimus.
  3. Rangovo pasiūlyme įvardintos darbų sudėtinės dalys, kurios nedetalizuotos projekte, gali būti keičiamos tik Užsakovo sutikimu tiek, kiek toks keitimas neprieštarauja projektui (darbų apimčiai, techninei specifikacijai, brėžiniams). Tokie pakeitimai Sutarties keitimu nelaikomi.
  4. Jeigu Rangovas darbų vykdymo metu sužino apie projekto klaidą arba techninį trūkumą dokumento, kuriuo vadovaujantis Rangovas privalo vykdyti darbus, tai Rangovas apie tai privalo nedelsdamas pranešti Užsakovui ir pateikti trūkstamą informaciją, tinkamus paaiškinimus bei (jeigu reikia) įforminti pakeitimą.
  5. Jeigu Rangovas, vykdydamas darbus, susiduria su sąlygomis statybvietėje, kurių jis iki Sutarties pasirašymo pagrįstai negalėjo numatyti, tai Rangovas apie tai privalo nedelsdamas – ne vėliau kaip per 5 dienas – pranešti Užsakovui, detaliai nurodydamas aplinkybes. Jeigu Rangovas, dėl šiame punkte minimų priežasčių, uždelsia baigti darbus laiku ir (arba) turi papildomų išlaidų, tai Rangovas turi teisę reikalauti darbų atlikimo termino pratęsimo ir tokių papildomų išlaidų apmokėjimo.

1. **ATSAKOMYBĖ UŽ DEFEKTUS, GARANTIJOS**
   1. Garantinis laikotarpis pradedamas skaičiuoti nuo užbaigtų darbų perdavimo Užsakovui akto pasirašymo dienos ir yra:
      1. 5 (penkeri) metai + tiekėjo siūloma papildoma statinio garantinio termino trukmė metais – statinio atviroms konstrukcijoms ir kitiems darbams, nepaminėtiems 10.1.2–10.1.4 punktuose;
      2. 10 (dešimt) metų – paslėptiems statinio elementams (konstrukcijoms, laidams, vamzdynams ir pan.);
      3. 20 (dvidešimt metų) – esant tyčia paslėptų defektų;
      4. įrangai Rangovas įsipareigoja suteikti ne mažesnę nei dvejų metų garantinį terminą nuo užbaigtų darbų perdavimo Užsakovui akto pasirašymo dienos;
      5. Rangovas, nepriklausomai nuo tiekėjų ar subrangovų suteikiamų garantinių terminų, statinyje naudojamiems statybos produktams ir įrenginiams suteikia garantijas 10.1 punktuose nurodytiems terminams.
   2. Rangovas garantuoja, kad statinio pripažinimo tinkamu naudoti metu ir per garantinį laikotarpį jo atlikti darbai atitiks projekte numatytas savybes, normatyvinių dokumentų reikalavimus, atliktų darbų vertę.
   3. Užsakovas, nustatęs darbų trūkumus ar kitokius nukrypimus nuo Sutarties po darbų perdavimo-priėmimo, jei tie trūkumai ar nukrypimai negalėjo būti nustatyti perimant darbą (paslėpti trūkumai arba atsiradę statinio garantinio naudojimo metu), taip pat jei jie buvo Rangovo tyčia paslėpti, privalo apie juos per protingą laiko tarpą raštu pranešti Rangovui.
   4. Darbų garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis. Rangovas garantinio laikotarpio metu privalo, Užsakovui pareikalavus, atlikti visus defektų arba žalos ištaisymo darbus. Rangovas privalo savo sąskaita ir rizika atlikti darbus, jeigu tie darbai susiję su Sutarties neatitinkančiomis medžiagomis, netinkama darbų kokybe arba bet kurio sutartinio Rangovo įsipareigojimo neįvykdymu.
   5. Jei Rangovas nepradeda ir (ar) neištaiso pastebėtų darbų defektų pagal statybos dokumentų ir kitų teisės aktų reikalavimus, ar neatitaiso tiesioginės tokio defekto padarytos žalos garantiniu laikotarpiu per Užsakovo nurodytą protingą terminą, Užsakovas pats arba trečiųjų asmenų pagalba gali atlikti tokius darbus Rangovo sąskaita. Rangovas privalo atlyginti visą žalą, kurią patiria Užsakovas, ištaisydamas defektą ir atitaisydamas žalą, įskaitant Užsakovo kaštus ieškant kito rangovo ir pan.
2. **SUTARTIES PAŽEIDIMAS IR NUTRAUKIMAS**
   1. Jeigu darbų vykdymo sustabdymas, pagal Sutarties sąlygų 4.10 punktą, trunka ilgiau nei 90 dienų, Rangovas gali reikalauti leidimo atnaujinti darbų vykdymą arba nutraukti Sutartį. Tokiu Sutarties nutraukimo atveju turi būti nustatyti ir Šalių parašais patvirtinti atlikti darbai ir Rangovui mokėtinos sumos**.**
   2. Jeigu Rangovas nevykdo arba netinkamai vykdo kuriuos nors sutartinius įsipareigojimus, tai statybos techninės priežiūros vadovas raštu gali Rangovui nurodyti įvykdyti įsipareigojimus arba ištaisyti netinkamai atliktus darbus per pagrįstai tinkamą laiką.
   3. Užsakovas turi teisę vienašališkai nutraukti Sutartį, jeigu Rangovas:
      1. tampa nemokiu ir/ar Rangovui iškeliama bankroto arba restruktūrizavimo byla;
      2. nevykdo Sutarties sąlygų 11.2. punkte nurodytų Užsakovo nurodymų, nepateikia Sutarties įvykdymo užtikrinimo (jeigu taikoma)arba visais pagrįstais atvejais nepratęsia jo galiojimo;
      3. nepaisydamas Užsakovo raginimo, nepradeda vykdyti darbų per 14 (keturiolika) kalendorinių dienų po statybvietės perdavimo – priėmimo akto pasirašymo dienos, arba kitaip aiškiai parodo ketinimą netęsti savo įsipareigojimų pagal Sutartį arba nevykdo darbų pagal Užsakovo patvirtintą kalendorinį darbų vykdymo grafiką ir tampa aišku, kad juos baigti iki darbų atlikimo termino pabaigos neįmanoma;
      4. daugiau nei 2 savaites ne dėl Užsakovo kaltės vėluoja užbaigti darbų etapą pagal Užsakovo patvirtintą kalendorinį darbų vykdymo grafiką arba daugiau nei 2 savaites delsia galutinai pabaigti darbus;
      5. po pakartotinio raštiško Užsakovo įspėjimo Rangovas neištaiso nukrypimų nuo techninio ir darbo projekto sprendinių ir jų techninių specifikacijų reikalavimų;
      6. nesilaiko Sutarties sąlygų dėl darbų kokybės: naudoja netinkamas medžiagas, gaminius ar kitus darbų komponentus, prastai atlieka darbą, nepaiso Užsakovo nurodymų pašalinti trūkumus per nustatytus terminus ar elgiasi kitaip, nei nustatyta Sutartyje ir dėl to Užsakovas turi pagrindo manyti, kad Rangovas nepajėgs užbaigti darbų be trūkumų ar nuostolių Užsakovui;
      7. Rangovas pažeidė bent vieną iš esminių Sutarties sąlygų, nurodytų šioje Sutartyje;
      8. esant esminiam Sutarties pažeidimui, Užsakovas turi teisę, įspėjęs prieš 20 (dvidešimt) kalendorinių dienų, vienašališkai nutraukti Sutartį bei pareikalauti 5 proc. pradinės Sutarties vertės be PVM baudos arba pasinaudoti Sutarties įvykdymo užtikrinimu (jeigu taikoma) ir pašalinti Rangovą iš statybvietės;
      9. Sutartis buvo pakeista pažeidžiant Viešųjų pirkimų įstatymo 89 straipsnį;
      10. paaiškėjo, kad Rangovas, su kuriuo sudaryta Sutartis, turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį (jeigu tikrinami pašalinimo pagrindai);
      11. paaiškėjo, kad su Rangovu neturėjo būti sudaryta Sutartis dėl to, kad Europos Sąjungos Teisingumo Teismas procese pagal sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES.
   4. Nutraukus Sutartį pagal 11.3. punktą:
      1. Rangovas privalo toliau vykdyti pagrįstus Užsakovo nurodymus dėl turto išsaugojimo arba dėl darbų saugos;
      2. Užsakovas turi nustatyti likusias Rangovui mokėtinas sumas už tinkamai atliktus, bet neapmokėtus darbus. Tačiau Užsakovas Rangovo sąskaita gali padengti bet kuriuos nuostolius ir papildomas išlaidas, susijusias su defektų ištaisymu, delspinigius dėl vėlavimo (jeigu yra) ir kitas Užsakovo išlaidas, atsiradusias dėl šios Sutarties. Užsakovas, padaręs tokius atskaitymus už papildomas išlaidas, praradimus ir nuostolius, visą likusią Rangovui mokėtiną sumą privalo išmokėti Rangovui.
   5. Užsakovas bet kada, nepriklausomai nuo Rangovo veiksmų, turi teisę nutraukti Sutartį ne vėliau kaip prieš 20 (dvidešimt) kalendorinių dienų apie tai raštu pranešdamas Rangovui. Tokiu atveju Rangovui turi būti sumokėta:
      1. už bet kurį tinkamai atliktą ir priimtą darbą pagal Sutartyje nustatytas kainas;
      2. išlaidos už įrangą ar medžiagas, kurie skirti darbams ir kuriuos Rangovas tam tikslui įsigijo. Užsakovui sumokėjus, ši įranga ir medžiagos tampa Užsakovo nuosavybe;
      3. bet kurios kitos išlaidos arba įsipareigojimai, kuriuos Rangovas pagrįstai prisiėmė tikėdamasis baigti darbus.
   6. Rangovas turi teisę nutraukti Sutartį, jeigu:
      1. per 90 (devyniasdešimt) dienų nuo Sutarties 3.14 punkte nurodyto termino pabaigos negauna apmokėjimo. **Tai yra esminė Sutarties sąlyga**;
      2. Užsakovas visiškai nevykdo savo sutartinių įsipareigojimų;
      3. darbų vykdymo sustabdymas, pagal Sutarties 11.1 punktą trunka ilgiau nei 90 dienų;
      4. Užsakovas pažeidė bent vieną iš esminių Sutarties sąlygų.
   7. Rangovas gali, esant bet kuriuo Sutarties 11.6. punkte išvardintu atveju arba aplinkybėms, prieš 20 (dvidešimt) kalendorinių dienų apie tai raštu pranešęs Užsakovui, nutraukti Sutartį. Rangovo pasirinkimas nutraukti Sutartį neturi pažeisti iš šio Sutarties arba kitaip kylančių Užsakovo teisių.
   8. Sutarties nutraukimo įsigaliojimo atveju pagal bet kurį Sutarties sąlygų punktą, Rangovas per Užsakovo nurodytą terminą privalo:
      1. nutraukti visą tolesnį darbą, išskyrus tokį, kurį būtina atlikti dėl gyvybės ar turto išsaugojimo arba dėl darbų saugos;
      2. perduoti Užsakovui įrangą ir medžiagas, už kuriuos jau sumokėta;
      3. pašalinti visus Rangovo įrengimus ir kitus daiktus iš statybvietės ir pats palikti statybvietę.
   9. Sutartis gali būti nutrauktą bendru šalių sutarimu.
3. **ŠALIŲ ATSAKOMYBĖ**
   1. Užsakovas, nepagrįstai uždelsęs atsiskaityti už atliktus darbus šioje Sutartyje nustatyta tvarka ir laiku, moka Rangovui už kiekvieną uždelstą dieną 0,02 procento dydžio delspinigius nuo neapmokėtų darbų kainos be PVM.
   2. Rangovas prisiima atsakomybę už savo ir subrangovų darbų pagal Užsakovo patvirtintą kalendorinį darbų vykdymo grafiką atlikimą. Rangovas, uždelsęs atlikti darbus (jų etapą pagal kalendorinį darbų vykdymo grafiką), per Sutartyje nustatytą terminą arba, jeigu vėluojama perduoti Sutarties objektą naudoti ir/arba perduoti Užsakovui visus dokumentus iki Sutartyje nustatyto termino, moka Užsakovui už kiekvieną uždelstą dieną 0,02 procento dydžio delspinigius nuo pradinės Sutarties vertės be PVM. Delspinigius Užsakovas turi teisę išskaičiuoti iš atsiskaitomųjų (mokėtinų pagal pateiktą PVM sąskaitą faktūrą) sumų be papildomo perspėjimo ar derinimo. Tokio paties dydžio delspinigiai taikomi ir tuo atveju, jeigu Rangovas uždelsia nustatytą defektų ištaisymo terminą, nustatytą Šalių pasirašytame darbų perdavimo – priėmimo akte arba kitame dokumente. Jei Rangovas per Sutartyje nustatytą terminą neatlieka darbų, bet jam suteikiama teisė tuos darbus užbaigti, vėlyvesni atsiskaitymai galimi pasirašius papildomą susitarimą prie Sutarties dėl atidedamų terminų, skaičiuojant numatytus delspinigius. Jeigu laisva valia abi Šalys nesutaria dėl delspinigių skaičiavimo arba tampa aišku, kad Rangovas nepajėgus įvykdyti Sutarties, Užsakovas turi teisę pasinaudoti Sutarties 7.1 punkte numatyta 5 proc. bauda nuo pradinės Sutarties kainos be PVM.
   3. Jei apskaičiuoti delspinigiai viršija 5 procentus nuo pradinės Sutarties vertės be PVM, Užsakovas gali, prieš tai įspėjęs Rangovą:
      1. nutraukti Sutartį ir pasinaudoti Sutarties įvykdymo užtikrinimu (jei taikoma);
      2. sudaryti rangos sutartį su trečiąja šalimi ir reikalauti Rangovo atlyginti dėl jo kaltės atsiradusias papildomas išlaidas.
   4. Užsakovas turi teisę sustabdyti mokėjimus, jeigu darbai atliekami nekokybiškai ir šie defektai nepašalinami per terminą, nustatytą Šalių pasirašytame darbų perdavimo – priėmimo akte arba kitame dokumente. Po defektų ištaisymo šios sumos yra sumokamos Rangovui. Užsakovas turi teisę reikalauti, kad Rangovas per Užsakovo nurodytą terminą savo lėšomis pataisytų darbų trūkumus arba juos pašalintų, o jeigu Rangovas per nustatytą terminą piktybiškai ir tyčia šio reikalavimo nevykdo – nutraukti Sutartį ir reikalauti, kad Rangovas padengtų su tuo susijusius nuostolius, įskaitant sumas, sumokėtas kitam rangovui už trūkumų pataisymą ir pašalinimą.
   5. Delspinigių ir baudų mokėjimas neatleidžia Šalių nuo visiško sutartinių įsipareigojimų vykdymo.
4. **PATVIRTINIMAI**
   1. Rangovas patvirtina:
      1. kad Rangovas, ar jo paskirtas Sutartį pasirašyti ir (ar) vykdyti atstovas turi teisę sudaryti šią Sutartį, o taip pat vykdyti visus šioje Sutartyje numatytus Rangovo įsipareigojimus. Rangovas pareiškia, kad jis yra gavęs visus būtinus leidimus, atestacijos pažymėjimus ar kitokius dokumentus, leidžiančius Rangovui užsiimti šioje Sutartyje numatyta veikla, kuri įeina į Rangovo sutartinius įsipareigojimus;
      2. kad neturi tokių įsiskolinimų ar trečiųjų šalių teisėtų pretenzijų, kurios galėtų sukelti grėsmę jo įsipareigojimų pagal šią Sutartį vykdymui;
      3. kad iki Sutarties pasirašymo susipažino su visomis Sutarties sąlygomis, įvertino visas aplinkybes ir rizikas, kurios gali turėti įtakos projekte numatytiems tikslams pasiekti. Rangovo informacija Užsakovui apie susidariusias nepalankias sąlygas ar kitas aplinkybes, turinčias įtaką Sutarties įvykdymui, traktuojama kaip informacinio pobūdžio. Visas susidariusias kliūtis ar problemas Rangovas privalo spręsti savo jėgomis.
   2. Užsakovas patvirtina, kad jis, ar jo paskirtas Sutartį pasirašyti ir (ar) vykdyti atstovas turi teisę sudaryti šią Sutartį, o taip pat vykdyti visus šioje Sutartyje numatytus Užsakovo įsipareigojimus. Užsakovas pareiškia, kad jis yra gavęs visus būtinus leidimus, atestacijos pažymėjimus ar kitokius dokumentus, leidžiančius Užsakovui užsiimti šioje Sutartyje numatyta veikla, kuri įeina į Užsakovo sutartinius įsipareigojimus.
5. **GINČAI**
   1. Sutarties Šalys visus ginčus stengiasi išspręsti derybomis. Kilus ginčui, Sutarties Šalys raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 30 dienų. Ginčas turi būti išspręstas per ne ilgesnį nei 60 dienų terminą nuo derybų pradžios. Jei ginčo išspręsti derybomis nepavyksta arba, jei kuri nors Šalis laiku neatsako į pasiūlymą ginčą spręsti derybomis, kita Šalis turi teisę, įspėdama apie tai kitą Šalį, pereiti prie kito ginčų sprendimo procedūros etapo. Visi ginčai, kylantys dėl šios Sutarties ar su ja susiję, nepavykus jų išspręsti derybų būdu, sprendžiami Lietuvos Respublikos civilinio proceso kodekso nustatyta tvarka, teismingumą nustatant pagal Užsakovo buveinės adresą.
6. **NENUGALIMA JĖGA (FORCE MAJEURE)**
   1. Šalis gali būti visiškai ar iš dalies atleidžiama nuo atsakomybės už Sutarties nevykdymą dėl nenugalimos jėgos (*force majeure*) aplinkybių, atsiradusių po Sutarties įsigaliojimo dienos, bei nustatytų ir jas patyrusios Šalies įrodytų pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
   2. Nenugalima jėga (*force majeure*) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Nenugalima jėga (*force majeure*) taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
   3. Sutartis baigiasi kitos Šalies reikalavimu, kai ją įvykdyti kitai Šaliai neįmanoma dėl nenugalimos jėgos (*force majeure*).
7. **BENDROSIOS NUOSTATOS**
   1. Šalių teisių ir pareigų pagrindas yra Sutartis, Lietuvos Respublikos įstatymai, poįstatyminiai teisės aktai, statybos techniniai reglamentai ir kiti normatyviniai dokumentai.
   2. Rangovas Sutarties informaciją privalo laikyti privačia ir konfidencialia, išskyrus tai, ko reikia sutartinėms prievolėms atlikti arba galiojantiems įstatymams vykdyti.
   3. Rangovas, be išankstinio Užsakovo sutikimo, neturi skelbti, leisti, kad būtų paskelbta arba atskleista bet kuri informacija apie darbus kokiame nors komerciniame arba techniniame dokumente, ar kaip nors kitaip.
   4. Sutarties sąlygos Sutarties galiojimo laikotarpiu negali būti keičiamos, išskyrus kai Sutartis jos galiojimo laikotarpiu gali būti keičiama neatliekant naujos pirkimo procedūros pagal Viešųjų pirkimų įstatymo 89 straipsnyje nurodytas sąlygas.
   5. Visi su Sutartimi susiję pranešimai, prašymai, kiti dokumentai ar susirašinėjimas turi būti siunčiami paštu arba elektroniniu paštu. Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 5 (penkias) kalendorines dienas nuo minėto pasikeitimo dienos, raštu privalo pranešti kitai Šaliai. Šalių rekvizitai susirašinėjimui nurodyti šios Sutarties 19.2. punkte. Į visus laiškus ir paklausimus turi būti sureaguota per 2 darbo dienas.
   6. Užsakovo įgaliotas asmuo – (įrašyti pasirašant sutartį)
8. **ASMENS DUOMENŲ TVARKYMAS**
   1. Vykdydamos Sutartį Šalys įsipareigoja asmens duomenų tvarkymą vykdyti teisėtai laikydamosi 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį. Šalys įsipareigoja tinkamai informuoti visus fizinius asmenis (darbuotojus, savo Subtiekėjų darbuotojus ir kitus atstovus), kurie bus pasitelkti Sutarčiai vykdyti, apie tai, kad jų asmens duomenys bus šalių tvarkomi Sutarties vykdymo tikslais.
   2. Kiekviena Šalis kitos Šalies pateiktus jos darbuotojų, įgaliotų asmenų, Subrangovų darbuotojų ar kitų atstovų, taip pat kitų asmenų duomenis tvarkys šios Sutarties vykdymo, teisėto intereso siekiant pareikšti ar apsiginti nuo ieškinių ar kitų reikalavimų, o taip pat siekiant įvykdyti Šaliai taikomuose teisės aktuose numatytas pareigas, tikslais bei juos atitinkančiais teisiniais pagrindais.
   3. Kiekviena Šalis kitos Šalies pateiktus 17.2 p. nurodytus asmens duomenis saugos visą Sutarties galiojimo laikotarpį, o taip pat po jos pasibaigimo – tiek, kiek būtina pareikšti ar apsiginti nuo ieškinių ar kitų reikalavimų, įvykdyti Šaliai taikomuose teisės aktuose numatytas pareigas.
   4. Kiekviena Šalis kitos Šalies pateiktus 17.2 p. nurodytus asmens duomenis gali teikti šiems duomenų gavėjams: techninės ir programinės įrangos, naudojamos asmens duomenų tvarkymui, ir su tuo susijusių paslaugų teikėjams, Šalies naudojamų informacinių ir ryšių technologijų priežiūrą ir aptarnavimą vykdantiems paslaugų teikėjams, Viešųjų pirkimų tarnybai, kitiems duomenų gavėjams, kuriems asmens duomenys turi būti teikiami vadovaujantis Šaliai taikomais teisės aktų reikalavimais. Rangovas šios Sutarties 17.2 p. nurodytus Užsakovo pateiktus asmens duomenis gali teikti asmenims, kuriuos jis turi teisę pasitelkti šios Sutarties vykdymui.
   5. Kiekviena Šalis įsipareigoja visus fizinius asmenis, kurių asmens duomenis perduoda kitai Šaliai, tinkamai informuoti apie jų asmens duomenų perdavimą.
   6. Šalys pažymi, kad fiziniai asmenys, kurie yra pasitelkti Sutarčiai su šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą. Asmens duomenų tvarkymas gali būti aptariamas papildomu Šalių susitarimu, pridedamu prie Sutarties (kai jis yra sudaromas).
9. **KITOS SĄLYGOS**
   1. Šalys, vykdydamos Sutarties įsipareigojimus, vadovaujasi Lietuvos Respublikos įstatymais, normatyviniais dokumentais ir šia Sutartimi.
   2. Tuo atveju, jei tarp Šalių kyla ginčas dėl objekto ar darbų kokybės, viena iš Šalių gali kreiptis į ekspertą. Eksperto išlaidas padengs ta Šalis, kurios nenaudai ekspertas priims išvadas.
   3. Šalys neturi teisės perduoti savo įsipareigojimų pagal šią Sutartį tretiesiems asmenims be kitų Šalių raštiško sutikimo.
   4. Visi šios Sutarties papildymai ir pakeitimai galioja, jei yra sudaryti raštu ir patvirtinti Šalių.
   5. Šalims susitarus galimi papildomi Šalių susitarimai prie Sutarties, jeigu manoma, kad būtina papildyti, paaiškinti ar patikslinti šios Sutarties numatytas sąlygas. Toks papildomas susitarimas turėtų tokią pat teisinę galią, kaip ir pagrindinė Sutartis, galiotų visos kitos pagrindinėje Sutartyje numatytos sąlygos.
   6. Ši Sutartis sudaryta lietuvių kalba, pasirašant elektroniniais parašais.
   7. Sutarties priedai, kurie yra sudėtinės ir neatskiriamos šios Sutarties dalys:
      1. Techninė specifikacija su priedais;
      2. Rangovo pasiūlymas;
      3. Rangovo parengtas remonto darbų aprašas (ar kitas dokumentas, kurio pagrindu atliekami darbai)
      4. Kalendorinis darbų vykdymo grafikas.
10. **KONTAKTAI**
    1. Visais su Sutarties įgyvendinimu susijusiais klausimais Šalys privalo susirašinėti ir bendrauti lietuvių kalba.
    2. Šalių rekvizitai:

|  |  |
| --- | --- |
| **Užsakovas**  Molėtų rajono savivaldybės administracija  Vilniaus g. 44, Molėtai  Įstaigos kodas 188712799  Telefonas +370 (383) 54762  El. paštas info@moletai.lt  *(pareigos, vardas, pavardė)* | **Rangovas**  Pavadinimas  Adresas  Įm. kodas  PVM mokėtojo kodas  Telefonas  El. p.  Sąskaitos Nr.  Banko rekvizitai  *(pareigos, vardas, pavardė)* |